b'\n_START_ARTICLE_\nOtto Buchholz\n_START_SECTION_\n\xc5\xbdivljenje\n_START_PARAGRAPH_\n10. novembra 1784 je vstopil v Na\xc5\xa1eburgski pehotni polk in leta 1788 je dosegel \xc4\x8din zastavnika. 24. junija istega leta je bil kot poro\xc4\x8dnik preme\xc5\xa1\xc4\x8den v 2. topni\xc5\xa1ki polk. Sodeloval je v bojih s Turki (1787-91) in Poljaki (1792, 1794). Leta 1797 je bil preme\xc5\xa1\xc4\x8den v 10. artilerijski bataljon in 4. novembra 1799 je bil povi\xc5\xa1an v polkovnika._NEWLINE_V letih 1804\xe2\x88\x9208 je bil \xc4\x8dlan pomorske ekspedicije v Sredozemlju, kjer so se borili s Francozi in Turki. 16. marca 1808 je bil povi\xc5\xa1an v generalmajorja in postal je poveljnik 13. artilerijske brigade. 31. marca istega leta pa je bil imenovan za poveljnika artilerije kijevskega garniziona ter za poveljnika skladi\xc5\xa1\xc4\x8da nadomestnih delov v Polotskem._NEWLINE_Do avgusta 1812 je poveljeval artileriji 7. pehotnega korpusa, nato pa je postal artilerijski poveljnik 1. zahodne armade._NEWLINE_25. avgusta 1813 je postal poveljnik rezervne artilerije v Var\xc5\xa1avi. Ob koncu vojne je bil poveljnik artilerije 6. pehotnega korpusa, nato pa je postal poveljnik artilerije 2. armade._NEWLINE_Zaradi bolezni je bil 28. decembra 1818 upokojen.'